wayi bɔ́dɔ̄ Áron mim̀fúfúb míḿbɔ́d, wayi nyé síī ḿbɔ́n, o fúbú nyé nə́ á kpe ákə̌ŋ fada dáma. 14Wayi sɔ́ ai bɔ́n bóé, o bɔ́dí bɔ biwɔ́man, 15wayi bɔ́ síī ḿbɔ́n anə́ ésīá wābán, nə́ bə́ kpe akə̌ŋ fada dáma. Ású yə̄ nâ m̀bɔ́n tē ó kālān bɔ́ ńkōŋ fada á kɔ́m yǎ kɔ́m á ḿmié bod ósə.” 16Ńdɔ fɔ́ɔ́ Mósɛs a ngáman bɔ é mam mə́sə Ǹtondôbə a ngábéndē nyé. 17A mǎn lóŋ Ábāā Bítógán ḿbú bɛ̄ɛ, á mə̄tádí mə́ ngɔn osú. 18Ńdɔ̄ Mósɛs a ngátádī nâ a lóŋ Ábāā; a mǎn sénē ńsām, a tə́lé mə̄ndíé, a bədé mīḿbōŋ. 19A búdí ńdǐl, ḿból Ńtondôbə a ngábéndé nyé. 20Ńdɔ ǎ zu nɔ̌ŋ Ákɔ̄g Mvéndé, a fudí á Árka étē, a bədé nyē á mīḿbóŋ, a lóŋó ánāg mvɔ́d á Árka á yób. 21A bəgə́ Árka, a kə́ tə́le á Ábāā Bítógán, a komó ńtsígi ai eyé, nə́ a sɔli Árka, ḿból Ńtondôbə a ngábéndē nyé. 22A ngátə́lé tə́bə́lə á ébə̌m bíkóán, m̀fág yǎ ńlō Étɔbɔgɔ á éyē á yād.